اليونيتاريانيه أو التوحيديه Unitarianism هى مذهب لطايفه مسيحيه ( يونتاريانيين Unitarians ) بتقوم على فكرة وحدانية الرب و انه واحد على عكس فكرة التالوت اللى بتقول ان الرب واحد فى تلت اقانيم (الأب و الابن و الروح القدس ). ظهر المذهب ده فى الاولانى فى بولاندا و ترانسيلفانيا من سنة 1540 فى زمن الاصلاح بقيادة سرفيتوس و فاويستوس سوسينوس Faustus Socinus . فى انجلترا اسس جون بيدل John Biddle جماعة اليونيتاريين المستقله فى لندن سنة 1774 و ظهر المذهب فى امريكا سنة 1784 على ايد جيمس فريمان James Freeman فى بوسطون. بتتركز الطايفه دلوقتى فى امريكا و كندا. 5 رؤسا امريكان كانو على المذهب ده و هما : جون ادمز ، توماس جيفرسون ، جون كوينسى ادامز ، ميلارد فيلمور ، وليام هوارد تافت.